Gandia organitza una exposició itinerant en homenatge a la ciutadania front la Covid-19
09 juny 2020

## Gandia organitza una exposició itinerant en homenatge a la ciutadania front la Covid-1909 juny 2020Última actualització: 14 juliol 2025

![](../gestion/img/_AO_6678-copia.jpg)  
  

El departament de Cultura de l’Ajuntament de Gandia ha organitzat una exposició itinerant sota el títol “De la pantalla al carrer. Imatges del confinament”. Es tracta d’una mostra homenatge a la ciutadania front la COVID-19.

Totes les fotografies formen part del taller "Fotografia Confinada" del projecte #CulturaACasa, que ha dut a terme la Regidoria de Cultura durant els mesos de confinament per la covid-19. El taller ha estat dirigit pel professor de la UPG, Pere Huerta. La mostra inclou més d’un centenar de fotos del veïnat que han participat en el projecte.

L'exposició, itinerant, començarà el 20 de juny en el Passeig de Germanies de Gandia, continuarà a la platja de Gandia i finalment recorrerà tots els barris de la ciutat.

**Nahuel González, regidor de Cultura a l’Ajuntament de Gandia**, assegura: “_És l’exposició més important que hem fet pel seu component emocional, ja que els autors de les obres són ciutadans de Gandia, que les han fetes durant el confinament, des de casa”_. Amb esta exposició, afirma González, _“volem posar en valor la valentia de la ciutadania de Gandia, i a la cultura i la fotografía com a vehicle per a conectar amb la gent en moments molt durs. Gandia sencera s’omplirà de cultura”._

Per a González, la mostra és molt important per tal que la ciutadania _“no oblide els moments tan durs que hem viscut en el confinament i l’esforç tan gran que han fet els sanitaris”._

A la mostra hi ha dues novetats importants, segons el **tècnic i responsable de la exposició, Lluís Romero**, _“que eixirà al carrer amb una estructura de ferro amb lones i, per altra banda, els protagonistes són els ciutadans. No és fotografia del confinament, sinó des del confinament”._ Les fotografies estaran impreses en lones de 2x2 metres i en la selecció s’ha primat la representació de totes les estètiques dels set tallers de fotografia o la representació de la imatge de Gandia buida.

Per la seva banda, el **regidor de Turisme, Vicent Mascarell**, ha destacat el fet que l’exposició “_es puga visitar a la façana marítima, el principal espai de la platja, que es convertirà este estiu en una oportunitat per viure la cultura i reviure els moments més durs de la pandèmia”._

[Twittear](https://twitter.com/share)